Plaza Rodrigo i La Victoria, premiades com les millors falles de Sagunt
16 de març 2025

![](/media/cqjojc0i/img_6950_c.jpg?width=850&height=566.9886363636364)

El lliurament de premis de les Falles 2025 de Sagunt ha culminat amb la victòria en la Secció Especial de la Falla Plaza Rodrigo en el monument gran, i la de la Falla La Victoria en el monument infantil.

En la categoria de **Falles Grans**, el primer premi en la **Secció Especial** ha sigut atorgat pel jurat a la Falla Plaza Rodrigo. El segon premi ha sigut per a la Falla El Palleter, mentres que la Falla Eduardo Merello ha quedat en tercer lloc. El quart i quint premis han sigut per a les falles La Marina i La Victoria respectivament. Així mateix, el premi Generalitat Valenciana a la Millor Falla de Sagunt també ha sigut per a la Falla Plaza Rodrigo.

L'acte de lliurament de premis ha estat presidit per l'alcalde de Sagunt, Darío Moreno, i les falleres majors de la Federació Junta Fallera de Sagunt, Teresa Aparicio i Julia Palanca, que han lliurat els guardons juntament amb el president de Federació Junta Fallera de Sagunt, Hugo Morte, i la primera tinenta d'alcalde, María José Carrera, en substitució de la regidora de Festes i Cultura Popular, Patricia Sánchez. La cerimònia ha comptat també amb la presència de nombrosos regidors i regidores de la Corporació municipal i representants de la ciutat italiana de Cecina, agermanada amb Sagunt, i de les seues festes: la Targa.

![](/media/kp2kedld/img_6943_c.jpg?width=850&height=566.9886363636364)

Quant a la **categoria infantil**, la falla guanyadora d'enguany ha sigut la Falla La Victoria. El segon premi de Secció Especial infantil ha sigut per a la Falla El Palleter. D'altra banda, el tercer premi l'ha aconseguit la Falla Plaza Rodrigo, el quart premi ha anat a la Falla La Marina i el quint premi ha sigut per a la Falla La Palmereta. El premi Generalitat Valenciana a la Millor Falla Infantil de Sagunt ha sigut per a la Falla La Victoria.

En **Secció Primera de falles grans**, la Falla Luis Cendoya ha aconseguit el primer premi. A esta comissió li seguix la Falla Teodoro Llorente en segon lloc, així com la Falla Santa Anna i la Falla La Palmereta en tercer i quart lloc, respectivament. En **categoria infantil**, el màxim guardó de Secció Primera d'enguany és per a la Falla Luis Cendoya; el segon ha sigut per a la Falla Eduardo Merello; el tercer per a la Falla Gilet; i en quart lloc ha quedat la Falla Els Vents.

![](/media/ogfnpgb4/img_7306.jpg?width=850&height=566.6666666666666)

La comissió de la Falla Plaza Rodrigo també ha aconseguit el ninot indultat major i el ninot indultat infantil, les dos de la secció Especial. El guardó a la Millor Ornamentació de Carrers ha recaigut en la Falla La Palmereta, que ha quedat per davant de la Falla Els Vents i de la Falla La Victoria, respectivament.

La Falla Plaza Rodrigo ha aconseguit enguany el premi a la millor crítica local en falles grans, seguida de la Falla El Palleter i de la Falla La Victoria, que han aconseguit el segon i tercer premi respectivament. Quant al mateix premi en secció infantil ha sigut per a la Falla Avinguda 3 d'Abril – Vall d'Albaida, sent la Falla Eduardo Merello la segona i la Falla Baladre la tercera.

![](/media/ym1prrhd/img_7232.jpg?width=850&height=566.6666666666666)

D'altra banda, el premi a la **Falla Més Igualitària de Sagunt 2025**, que atorga la delegació d'Igualtat de l'Ajuntament de Sagunt, ha sigut per a la Falla Els Vents. El **premi a la Falla Més Sostenible** he recaigut en la Falla Penya El Mocador, seguida per la Falla El Mercat i la Falla Plaza Rodrigo.

Finalment, la Falla Penya El Mocador s'ha fet amb el **premi al millor llibret Vicent Vayà**, atorgat per l'Ajuntament de Sagunt. Les falles La Palmera i Plaza Rodrigo són segona i tercera enguany en esta categoria. També cal destacar que la Falla La Palmera ha revalidat el quart premi de la Generalitat Valenciana per la Promoció i Ús del Valencià 2025. I el **premi a la millor Crítica i Poesia del llibret** se l'ha emportat la Falla La Victoria.

![](/media/zoscjvrk/img_7291.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/2025-03-16-plaza-rodrigo-i-la-victoria-premiades-com-les-millors-falles-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/2025-03-16-plaza-rodrigo-i-la-victoria-premiades-com-les-millors-falles-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-03-16-plaza-rodrigo-i-la-victoria-premiades-com-les-millors-falles-de-sagunt/ "Linked In")
*   [](mailto:?body=https://aytosagunto.es/va/actualitat/2025-03-16-plaza-rodrigo-i-la-victoria-premiades-com-les-millors-falles-de-sagunt/)